钦定古今图书集成/明伦汇编/官常典/第627卷 > 孙化龙
## 钦定古今图书集成/明伦汇编/官常典/第627卷 > 孙化龙

按《无为州志》：“化龙，北直真定府获鹿县人，由进士万
历七年任本府同知江防驻无为，悉心经理，百务俱
新。州西诸铺，应接舒城、庐江等路，岁久圮废，公为修
复。治前谯楼，俯临公署，公改置儒学为尊经阁。当神
庙新政之初，条议二事：一、严更替之禁，二、立训练之
法。又议置造座船一只，哨船二只，出江巡视，覆点官
兵，清查沿江杨林等洲人户，编立保甲，互相觉察”，《具
呈允行，至今依之》。